Diari Oficial de la Generalitat Valenciana


Sumari del DOGV 9918, del 20-08-2024 (2024/8178)

ANUNCI de la Subsecretaria de la Conselleria d’Innovació, Indústria, Comerç i Turisme, de notificació a persones beneficiàres del bo digital, de resolució d’haver perdut el dret a percebre l’ajuda del bo digital per no contractar en termini.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9918

Data del DOGV
:   20-08-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/8178

CVE
:   FZIX-F-8051-4812

Data del document
:   01-08-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Mitjançant l’Orde 9/2022 de la Conselleria d’Innovació, Universitats, Ciència i Societat Digital, es van aprovar les bases reguladores per a la concessió d’ajudes per a l’execució del programa d’emissió de bons digitals per a col·lectius vulnerables, impulsades per raons d’interés públic, econòmic i social en el marc del component 15, inversió 3, del Pla de recuperació, transformació i resiliència d’España \_PRTR, finançat per la Unió Europea Next Generation EU a través del Mecanisme de recuperació i resiliència\_MRR (publicada en el DOGV 9374, 04.07.2022), modificades per l’Orde 14/2022 de 19 d’octubre (DOGV 9454, 21.10.2022) i per l’Orde 3/2023 de 25 d’abril (DOGV 9589, 05.05.2023), per les quals a més es publiquen les convocatòries de concessió d’ajudes del programa, primera i segona respectivament.

De conformitat amb el que disposa la base 9.1.e), de l’esmentada Orde 9/2022, que establix l’obligació de les persones beneficiàries del bo digital «de contractar el servici en el termini màxim de tres mesos des de la concessió del bo», la subsecretària de la Conselleria, per delegació de la consellera d’Innovació, Indústria, Comerç i Turisme ha resolt declarar «perdudes el dret a percebre l’ajuda del bo digital pel seu import íntegre» a les persones beneficiàries que no han contractat els servicis de connexió subvencionats pel bo digital en el termini de tres mesos des de la notificació de la resolució de concessió, termini àmpliament superat en el moment de resoldre sobre el decaïment en el dret.

De conformitat amb el que disposa l’article 45 de la Llei 39/2015, d’1 d’octubre, del procediment administratiu comú de les administracions públiques, i per raons d’interés públic apreciades per esta subsecretaria, esta publicació s’estima pertinent amb els seus efectes de notificació. Eixes raons aconsellen la publicació de l’anunci que al·ludix a les resolucions indicades, de tal manera que esta publicació substituïsca a les innombrables i previsibles notificacions sense èxit sobre l’assumpte de considerar decaigut el dret a la subvenció davant l’incompliment del beneficiari de les seues obligacions per a iniciar el gaudi; este fet suposa una agilitat administrativa que permet destinar recursos a convocatòries successives.

El present anunci, que inclou exclusivament els beneficiaris sense notificació telemàtica que no han contractat els servicis en el termini de tres mesos des de la notificació de la resolució de concessió i han vist decaigut el seu dret, tindrà efecte a partir de l’endemà de la publicació en el *Diari Oficial de la Generalitat Valenciana*.

Per al coneixement de la resolució i els documents que consten en l’expedient i l’oportuna constància d’això, la persona interessada podrà comparéixer, degudament acreditada, en les dependències de la Conselleria d’Innovació, Indústria, Comerç i Turisme, Direcció General d’Innovació, situades en el port d’Alacant, en el moll de Ponent 5, edifici B, CP 03182 d’Alacant, de dilluns a divendres de 9 a 14 hores.

La resolució a la qual es referix este anunci esgota la via administrativa, i es podrà interposar, potestativament, un recurs de reposició (davant de la consellera d’Innovació, Indústria, Comerç i Turisme, en el termini d’un mes comptat de l’endemà de la publicació), o bé, directament, un recurs contenciós administratiu (davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l’endemà de la publicació), d’acord amb el que establixen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense que puguen simultaniejar-se tots dos recursos i sense perjuí que les persones interessades puguen exercir qualsevol altra via que consideren oportuna.

  

Alacant, 1 d'agost de 2024

Elena Lumbreras Peláez

Sotssecretària

Esta disposició conté annexos. Consulteu-ne la versió en PDF.